Държавен вестник, бр. 40, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  40
(3) При извършване на последваща вали­
дация Националният статистически институт 
съобщава на Националната агенция за прихо­
дите за Интрастат операторите, по отношение 
на които следва да се предприемат действията 
по ал. 1 и чл. 3, ал. 2, т. 6.
Г л а в а  ч е т в ъ р т а
КОНФИДЕНЦИАЛНОСТ.
ЗАДЪЛЖЕНИЕ ЗА ОПАЗВАНЕ НА ТАЙНА
Чл. 14. Събраните по реда на този закон 
данни и/или доказателствени материали могат 
да се използват само за статистически цели. 
Данните за стоковите потоци се разпространя­
ват, като се гарантира анонимност на субектите, 
които са ги предоставили.
Чл. 15. (1) Интрастат оператор може да по­
иска от председателя на Националния статисти­
чески институт разширяване на статистическата 
конфиденциалност по отношение на кода по 
Комбинираната номенклатура, установена с 
Регламент (ЕИО) № 2658/87 на Съвета от 23 
юли 1987 г. относно тарифната и статистическа 
номенклатура и Общата митническа тарифа, за 
определена стока и търговски поток, в случаи­
те, когато годишната стойност на съответната 
търговия на лицето с държави – членки на 
Европейския съюз, и с трети страни:
1. съставлява повече от 85 на сто от общата 
стойност на външната търговия на Република 
България за съответната година с тази стока 
и по този поток;
2. сумирана с тази на друг оператор или 
други двама оператори, при условие че този 
втори или тези двама други оператори също са 
поискали деклариране на конфиденциалност, 
стойността съставлява повече от 85 на сто от 
общата стойност на външната търговия на 
Република България за съответната година с 
тази стока и по този поток.
(2) Към искането по ал. 1 се прилагат:
1. информация за кода от Комбинираната 
номенклатура, установена с Регламент (ЕИО) 
№ 2658/87 на Съвета от 23 юли 1987 г. относно 
тарифната и статистическа номенклатура и 
Общата митническа тарифа, и потока, за който 
се иска разширяване на конфиденциалността;
2. обосновка на причините за искането.
(3) Председателят на Националния статисти­
чески институт се произнася в 30-дневен срок 
по искането с мотивирано решение, с което 
допуска разширяване на конфиденциалността 
за статистическите данни за външна търговия 
или отхвърля искането.
(4) Решението по ал. 3 може да се обжал­
ва по реда на Административнопроцесуалния 
кодекс.
(5) След постановяване на решението за 
разширяване на конфиденциалността разпрос­
транението на данните се извършва съгласно 
глава шеста от Закона за статистиката.
(6) Разширяването на конфиденциалността 
се отменя с решение на председателя на На­
ционалния статистически институт:
1. по искане на Интрастат оператора;
2. служебно, в случай че в две последо­
вателни календарни години не са изпълнени 
условията по ал. 1.
(7) Преди да отмени разширяването на 
конфиденциалността по реда на ал. 6, т. 2, 
председателят на Националния статистически 
институт уведомява Интрастат оператора, че 
може да направи възражение или да подаде 
нова молба в 15-дневен срок от получаване 
на уведомлението.
Чл. 16. (1) Компетентните органи по изпъл­
нението на този закон осигуряват опазването 
на индивидуалните и персоналните данни и 
предотвратяването на злоупотребата с тях по 
реда на Закона за статистиката.
(2) Компетентните органи са длъжни да 
предприемат необходимите организационни и 
технически мерки за изпълнение на изисква­
нията на ал. 1.
(3) Лицата, които имат достъп до защитена 
от закона информация, подписват декларация, 
че ще я пазят в тайна и няма да я използват 
за други цели освен за пряко изпълнение на 
служебните им задължения.
Г л а в а  п е т а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 17. (1) Интрастат оператор, който не 
подаде Интрастат декларация, не я подаде в 
предвидените срокове или предостави неизчер­
пателни или неверни данни в Интрастат декла­
рация, се наказва с глоба или с имуществена 
санкция в размер от 500 до 5000 лв.
(2) Който при поискване от Националната 
агенция за приходите не предостави в опреде­
ления срок информацията по чл. 12, ал. 2 или 
чл. 13, ал. 1, се наказва с глоба или с иму­
ществена санкция в размер от 200 до 2000 лв.
(3) При повторно извършване на наруше­
нията по ал. 1 и 2 наказанието се налага в 
двоен размер.
(4) При системно извършване на наруше­
нията по ал. 1 и 2 наказанието се налага в 
троен размер.
Чл. 18. Лице, имащо достъп до защитена 
по този закон информация, което я използва, 
предоставя или разгласява за други цели освен 
за пряко изпълнение на служебните си задъл­
жения, се наказва с глоба от 1000 до 2000 лв., 
ако извършеното не съставлява престъпление.
Чл. 19. (1) Нарушенията по този закон 
се установяват с актове за установяване на 
административни нарушения, съставени от 
длъжностни лица, определени от изпълнителния 
директор на Националната агенция за приходи­
те, а наказателните постановления се издават 
от изпълнителния директор на Националната 
агенция за приходите или от определени от 
него длъжностни лица.
(2) Установяването на нарушенията, издава­
нето, обжалването и изпълнението на наказа­
телните постановления се извършват по реда 
на Закона за административните нарушения 
и наказания.